Jizzax politexnika instituti faoliyatini takomillashtirish toʻgʻrisida
(resolution, 2017-09-11)

Mintaqaning ishlab chiqarish va qurilish tarmoqlari uchun malakali mutaxassislar tayyorlash jarayonini yanada takomillashtirish, rahbar va ilmiy-pedagogik kadrlarning kasbiy darajasini oshirish, oʻquv-tarbiya jarayonining mazmuni va sifatini yaxshilash, shuningdek Jizzax politexnika institutining yaratilgan oʻquv va moddiy-texnika bazasidan yanada samarali foydalanish maqsadida Vazirlar Mahkamasi qaror qiladi: 2. 2012/2013 oʻquv yili uchun Jizzax politexnika institutiga qabul qilish kvotasi, 2-ilovaga muvofiq, bakalavrlar tayyorlash boʻyicha 565 kishi, shu jumladan davlat grantlari boʻyicha — 185 kishi va pulli-kontrakt asosida — 380 kishi etib belgilansin. 3. Jizzax politexnika institutining rahbar kadrlarini va professor-oʻqituvchilar tarkibini attestatsiyadan oʻtkazish boʻyicha komissiya 3-ilovaga* muvofiq tarkibda tashkil etilsin. 4. Komissiya (B.Xodiyev): Jizzax politexnika institutining rahbar kadrlarini va professor-oʻqituvchilar tarkibini attestatsiyadan oʻtkazish tartibi toʻgʻrisidagi nizomni bir hafta muddatda ishlab chiqsin va tasdiqlasin; ikki hafta muddatda: Jizzax politexnika institutining rahbar kadrlarini va professor-oʻqituvchilar tarkibini attestatsiyadan oʻtkazsin; institutni yuqori malakali, zamonaviy talablarga javob beradigan boshqaruv kadrlari, ilmiy va pedagog kadrlar bilan taʼminlasin. 5. Oliy va oʻrta maxsus taʼlim vazirligi bir oy muddatda Jizzax politexnika instituti faoliyatini yanada takomillashtirish chora-tadbirlari dasturini ishlab chiqsin va tasdiqlasin, unda quyidagilar nazarda tutilsin: institut yoʻnalishi boʻyicha mutaxassislar tayyorlash sohasidagi ilgʻor xalqaro tajribani hisobga olgan holda oʻquv dasturlari va rejalarining, shuningdek uslubiy qoʻllanmalarning mazmunini takomillashtirish; oʻquv auditoriyalarini kompyuterlar va oʻqitishning zamonaviy texnik vositalari bilan, oʻquv laboratoriyalarini zamonaviy priborlar va asbob-uskunalar bilan qoʻshimcha ravishda jihozlash, qurilish va yoʻl qurilishi materiallari laboratoriyasini tashkil etish; respublikaning tegishli taʼlim yoʻnalishlari boʻyicha bazaviy oliy oʻquv yurtlarida: Toshkent davlat texnika universitetida, Toshkent avtomobil-yoʻllar institutida va Toshkent arxitektura-qurilish institutida institut oʻqituvchilarining malakasini oshirishni tashkil etish; ilmiy salohiyatni, shu jumladan respublikaning soha boʻyicha yetakchi texnika oliy oʻquv yurtlarida stajyorlar-tadqiqotchilar, izlanuvchilar va magistrlarni (institut kafedralari uchun) maqsadli tayyorlash dasturini ishlab chiqish yoʻli bilan mustahkamlash tadbirlarini amalga oshirish; xorijiy tillarni va axborot texnologiyalarini oʻqitishning zamonaviy uslublarini joriy etish, oʻqituvchilar tomonidan amaliy ingliz tilini oʻzlashtirish. 6. Jizzax viloyati hokimligi (S.Ismailov) Oliy va oʻrta maxsus taʼlim vazirligi (B.Xodiyev) bilan birgalikda Jizzax politexnika institutining laboratoriya korpusi uchun bino ajratilishini oʻrganib chiqsin va 10 kun muddatda Vazirlar Mahkamasiga takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin.